OpenLLM-France/wikimedia huggingface dataset:
# Thornavan

Thornavan fou un districte de la regió armènia de Vaspurakan. La capital fou Thornavan o Tornavan però el lloc més important fou la inexpugnable fortalesa de Nkan o Nekan.
Limitava al nord amb el Mardastan, Artaz i Djuash; a l'est amb el Zaravand; a l'oest amb el Barilovit; i al sud amb l'Alandrot.
Vers el 890 fou feu d'una branca dels Artsruní representada per Gagik Abu Mervan (després príncep usurpador de Vaspurakan) que la va rebre en intercanvi del príncep Sargis (al que va donar a canvi el Djauk). Després va estar sempre en els dominis de la branca principal dels prínceps (des de 908 reis) Artsruní de Vaspurakan.
# Tonadico

Tonadico és un antic municipi italià, dins de la província de Trento. L'any 2007 tenia 1.462 habitants. Limitava amb els municipis de Canale d'Agordo (BL), Falcade (BL), Fiera di Primiero, Gosaldo (BL), Moena, Predazzo, Sagron Mis, Siror, Taibon Agordino (BL), Transacqua i Voltago Agordino (BL).
L'1 de gener 2016 es va fusionar amb els municipis de Siror, Fiera di Primiero i Transacqua creant així el nou municipi de Primiero San Martino di Castrozza, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Fabio Bernardin | Llista cívica |
# Théo Kerg

Théo Kerg (Niederkorn, 2 de juny de 1908 - Chissey-en-Morvan, 4 de març de 1993) fou un pintor, escultor i gravador luxemburguès, que va pertànyer al corrent de l'art modern cap a l'art abstracte. És particularment conegut per haver fundat el moviment nomenat «tactilisme».

## Biografia

Fill d'un mestre originari del sud-oest de Luxemburg, Théo Kerg, després d'estudiar a Esch-sur-Alzette, on va obtenir la seva llicenciatura, va decidir emprendre una carrera artística a França. Es va instal·lar a París el 1929, on va assistir a l'École Nationale Supérieure des Beaux-Arts i a l'Institut d'Art i Arqueologia.
Entre 1932 i 1933, va ingressar a l'Acadèmia de Belles Arts de Düsseldorf sota la direcció de Paul Klee i Oskar Moll.
Va regressar a Luxemburg el 1934 i es va convertir en professor d'art a partir de 1936. El 1935, va guanyar la medalla d'or a l'Exposició Universal de Brussel·les. Es va unir al grup Abstracció-Creació amb seu a París i va realitzar un mural durant l'Exposició Universal de 1937. El 1939, representa a Luxemburg en la fira internacional de Nova York i crea un fresc de 80 m2 amb el tema de l'economia.
A l'octubre de 1941, va participar en un viatge al costat d'altres 23 artistes luxemburguesos a Alemanya. El 1943, mentre que Luxemburg va ser ocupada per forces alemanyes, va haver de renunciar a l'art abstracte (símbol de l'«art degenerat»), Theo Kerg també va renunciar al seu lloc de professor i es va retirar amb la seva família. Va ser detingut al setembre de 1944 per la resistència de Luxemburg que el va lliurar a les forces aliades, va ser empresonat durant 15 mesos de forma preventiva. Multat, se'l va prohibir treballar i va abandonar Luxemburg el 1946, amb propòsit d'emigrar a Veneçuela, a la qual cosa va renunciar i es va traslladar a París, on va conèixer Paul Éluard i va il·lustrar la col·lecció Dignes de vivre el 1947 amb 20 xilografies. Durant 1949 i el 1951 va exposar al Museu Réattu (Arles). El 1952, la galeria Wildenstein exposa les seves aquarel·les. L'any 1955, és perdonat per les autoritats del seu país i pot començar a exposar les seves obres.
Als anys 1960-1970, en art abstracte, va experimentar el treball en vidre. Va compondre les vidrieres de l'església de l'Esperit Sant de Cents. Cinc anys més tard, va presentar al Museu de Belles Arts d'André Malraux una retrospectiva titulada Naissance et évolution du tactilisme 1956-1974, cosa que li va permetre inscriure el «tactilisme» com a corrent en l'evolució de l'art modern després 1945.
Théo Kerg va viure a París fins a finals dels anys 1980. Va passar els últims tres anys de la seva vida a Chissey-en-Morvan, a Borgonya, on va morir el 1993.

## Notes

* ↑ No confondre amb el manifest futurista del mateix nom signad per Filippo Tommaso Marinetti l'11 de gener 1921.
* ↑ Publicat en EdicionsPortes de France (Font: Bibliothèque Kandinsky, Centre Pompidou)

## Referències

* ↑ Wehenkel, 2015, p. 6.

## Bibliografia

* Wehenkel, Henri «Théo Kerg, l'homme qui fâche - Le suspect parfait, l'artiste-espion, le nazi-communiste» (en francès). De Land, 2015. Arxivat de l'original el 2014-04-29 [Consulta: 25 març 2022]. Arxivat 2014-04-29 a Wayback Machine.
# Tord de capell castany

El tord de capell castany (Geokichla interpres) és un ocell de la família dels túrdids (Turdidae).

## Hàbitat i distribució

Habita el terra del bosc als turons i muntanyes al sud de Tailàndia, Malaia, Sumatra, Java, Bali, Lombok, Sumbawa, Flores, Borneo i l’arxipèlag de Sulu, a les Filipines meridionals.

## Referències

* ↑ «Tord de capell castany». Cercaterm. TERMCAT, Centre de Terminologia. Rev. 20/01/2022(català)
# Tolbaños

Tolbaños és un municipi de la província d'Àvila, a la comunitat autònoma de Castella i Lleó. Limita amb Maello, San Esteban de los Patos, Velayos, Santo Domingo de las Posadas, Santa María del Cubillo i Àvila.

## Demografia

Evolució demogràfica :
| 1991 | 1996 | 2001 | 2004 |
| 170 | 147 | 121 | 111 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Torfajökull

Torfajökull (en islandès: "glacera de Torfi") és un estratovolcà riòlit, una caldera volcànica i un complex de volcans subglacials, que es troba al nord de Mýrdalsjökull i al sud de Þórisvatn, a Islàndia. Torfajökull va entrar en erupció per últim cop l'any 1477 i és l'extensió més gran de roques extrusives silíciques d'Islàndia.
L'erupció del vulcà, al voltant de l'any 870, una erupció bimodal combinada (de riolita i basalt) amb implicacions del sistema volcànic de Bárðarbunga-Veiðivötn, va deixar una capa fina de tefra fàcilment identificable per tota Islàndia. Aquesta capa fa que es pugui determinar les dates exactes de moltes troballes arqueològiques, considerades tefrocronològiques, com en el museu Reykjavík 871±2.

## Etimologia

Segons la llegenda, la glacera du el nom de Torfi Jónsson í Klofa, una figura històrica d'Islàndia. Quan va arribar la plaga a Islàndia el 1493, Torfi va fugir amb la seva família i les seves pertinences a les Terres Altes d'Islàndia i es va establir en la vall que rodeja la glacera.
Segons una altra llegenda, la glacera du el nom de Torfi, el treballador d'una granja propera. Torfi va fugir amb la filla del granger i es va establir a la glacera.

## Vegeu també

* Llista de volcans d'Islàndia

## Referències

* ↑ Florian Zellmer, Georg; H Rubin, Ken; Gronvold, K. «C.F. Zellmer, etal.: On the recent bimodal magmatic processes and their rates in the Torfajökull–Veidivötn area, Iceland. Earth and Planetary Science Letters 269 (2008) 387–397», maig 2008.
* ↑ «Sagnir af Torfa í Klofa» (en islandès).
* ↑ «Còpia arxivada». Arxivat de l'original el 2016-03-06. [Consulta: 6 febrer 2021].

## Enllaços externs

* Torfajökull Arxivat 2020-07-13 a Wayback Machine. al Catalogue of Icelandic Volcanoes
* «Torfajökull», Global Volcanism Program, Smithsonian Institution.
# Trempealeau

Trempealeau és una població dels Estats Units a l'estat de Wisconsin. Segons el cens del 2000 tenia 1.319 habitants.

## Demografia

Segons el cens del 2000, Trempealeau tenia 1.319 habitants, 593 habitatges, i 367 famílies. La densitat de població era de 424,4 habitants per km².
Dels 593 habitatges en un 28,8% hi vivien nens de menys de 18 anys, en un 49,1% hi vivien parelles casades, en un 8,1% dones solteres, i en un 38,1% no eren unitats familiars. En el 31,5% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,78.
Per edats la població es repartia de la següent manera: un 22,4% tenia menys de 18 anys, un 6,1% entre 18 i 24, un 32,6% entre 25 i 44, un 23,5% de 45 a 60 i un 15,4% 65 anys o més.
L'edat mediana era de 38 anys. Per cada 100 dones de 18 o més anys hi havia 96,7 homes.
La renda mediana per habitatge era de 36.422 $ i la renda mediana per família de 44.792 $. Els homes tenien una renda mediana de 30.881 $ mentre que les dones 22.708 $. La renda per capita de la població era de 18.465 $. Aproximadament el 3,8% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trempealeau» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Trempealeau». American Fact Finder. Oficina del Cens dels Estats Units, 12-01-2010.
# Torneig d'escacs d'Hamburg de 1910

El torneig d'escacs d'Hamburg de 1910 (que era el 17è Congrés de la DSB) fou un torneig d'escacs organitzat per Walter Robinow, el President del Club d'Escacs d'Hamburg (Hamburger Schachklubs).

## Torneig de Mestres

El torneig de Mestres, o principal, estava compost de divuit jugadors, però Franz Jakob va haver d'abandonar a partir de la ronda 6.
La taula final de resultats i classificació fou la següent:
    #Jugador123456789101112131415161718Total 1 Carl Schlechter (Imperi Austrohongarès)x01½½½11½111½1½½1-11½ 2 Oldřich Duras (Imperi Austrohongarès)1x1½1½½1½0½1110½1-11 3 Aron Nimzowitsch (Imperi Rus)00x1½1½½111½0½111-10½ 4 Rudolf Spielmann (Imperi Austrohongarès)½½0x½0½½11011½111-10 5 Richard Teichmann (Imperi Alemany)½0½½x11½0½½½1½½11-9½ 6 Frank Marshall (Estats Units)½½010x0½1½½011111-9½ 7 Fedor Duz-Khotimirsky (Imperi Rus)0½½½01x½0110½0111-8½ 8 Aleksandr Alekhin (Imperi Rus)00½½½½½x0011½½111-8½ 9 Siegbert Tarrasch (Imperi Alemany)½½001011x½0½½½110-8 10 Leó Forgács (Imperi Austrohongarès)0100½½01½x½½½11½½-8 11 Paul Saladin Leonhardt (Imperi Alemany)0½01½½001½x110001-7 12 Savielly Tartakower (Imperi Austrohongarès)00½0½110½½0x011½½-7 13 Gersz Salwe (Imperi Rus)½01000½½½½01x½011-7 14 Friedrich Köhnlein (Imperi Alemany)00½½½01½½010½x101-7 15 Abraham Speijer (Països Baixos)½100½000001010x1½-5½ 16 Walter John (Imperi Alemany)½½0000000½1½010x1-5 17 Fred Yates (Regne Unit)000000001½0½00½0x-2½ - Franz G. Jacob (Imperi Alemany)-----0-½-½-0---½0x1½

## Hauptturnier A

Varen començar el torneig setze jugadors, però Matteo Gladig el va abandonar després de la 4a ronda.
Els resultats finals foren:
1. Gersz Rotlewi Imperi Rus
2. Carl Carls Imperi Alemany
3-4. Carl Ahues Imperi Alemany
3-4. Karel Hromadka Imperi Austrohongarès
5. Edward Lasker Imperi Alemany
6-7. Solomon Rosenthal Imperi Rus
6-7. Adrián Garcia Conde Regne Unit
8. G. Mayer Imperi Alemany
9-10. E. Busch Imperi Alemany
9-10. Eugene Ernest Colman Regne Unit
11. Gustaf Nyholm Suècia
12-13. Paul Fiebig Imperi Alemany
12-13. H. Gouwentak Països Baixos
14-15. Bernhard Gregory Imperi Rus
14-15. Arthur Kürschner Imperi Alemany
– Matteo Gladig Imperi Austrohongarès

## Referències

* ↑ «Archived copy». Arxivat de l'original el 2015-09-23. [Consulta: 8 febrer 2009].
* ↑ Sericano, Claudio. «Amburgo 1910» (en italià). La grande storia degli scacchi. [Consulta: 24 novembre 2019].
* ↑ «Actuació de Gladig al Hauptturnier A, Hamburg 1910». 365chess. [Consulta: 5 setembre 2020].
* ↑ http://www.anders.thulin.name/SUBJECTS/CHESS/CTCIndex.pdf Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 2004-09-01
* ↑ «Classificació final del Hauptturnier A, Hamburg 1940». 365chess. [Consulta: 5 setembre 2020].
# Tirant (indumentària)

El tirant, la xarpa o retranca (Balears) és una tira, corretja o veta de roba, més o menys estreta, que és part integrant d'una peça de vestir mancada de mànigues (i, generalment, de coll) i que passa per damunt del muscle per tal de sostenir-la; habitualment es duen per parelles, un tirant per a cada espatlla. El català tirant equival a l'anglès shoulder strap (que també significa 'musclera'), esp. tirante (que també significa 'elàstic'), fr. bretelle, it. spallina (també equivalent a 'xarretera' i a voltes a 'musclera'), port. alça (que també significa 'nansa'), etc.
Els tirants es troben, sobretot, en samarretes, així com en vestimenta femenina (vestits, peces diverses de roba interior, vestits de bany), davantals, etc.
Els pantalons granota es caracteritzen per dur tirants, més una pitrera (peto) que serveix de nexe d'unió entre els tirants i la cintura, tot plegat d'una peça.
També s'anomenen tirants les cordes o tires de transport de certa mena de bosses; per exemple, els tirants de la motxilla.
Emparentats amb el principi dels tirants hi ha els elàstics.

## Vegeu també

* Elàstic (indumentària)
# Torrellebreta

Torrellebreta és una masia de Malla (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia d'estructura un xic complexa. Coberta a dues vessants amb una façana orientada a migdia i l'altra a ponent. La de migdia està situada a l'extrem dret de l'edificació i presenta un portal dovellat i una finestra amb motllures goticitzants formant una unitat. Adossat arran de portal hi ha un cos de galeries que consta de planta baixa i dos pisos amb obertures semicirculars al primer pis.
Al mur de llevant hi ha finestres esculturades i cegades. En aquest sector es veu clarament el sobrealçat de l'edificació, pauta que ens serveix per a marcar les diverses etapes constructives. A la part esquerra de ponent hi ha una torre circular, a la part dreta de la qual hi ha el portal d'accés a la casa, a través d'unes arcades. A la part esquerra de la torre s'adossa la capella.
L'edificació presenta diversos materials constructius

## Història

Al lloc on avui es troba emplaçada Torrellebreta hi havia hagut una torre de guaita i defensa del camí ral, abans antiga via romana que enllaçava Vic amb Barcelona. Els documents del segle XII-XIII l'esmenten amb el nom de TURRIS LEBERTA, TURRIS LLEBRETA, TURRIS LEBRETA, és a dir, "turris liberta", torre franca. Fou una quadra civil independent. Avui forma part de la demarcació de Malla, unió que es produí el 1840, juntament amb els masos que formaven part de la quadra: el Feu, el Coll, el Collell i el Molí de la Torre (aquest últim encara avui masoveria de Torrellebreta).
El 1861, un cabaler de la casa, F. Vilarrúbia i Torrellebreta, va esbossar la història de la pairaria a través de documents antics que permeten seguir-ne la genealogia, que compta amb 28 generacions.

## Referències

* 1 2 3 4 5 6 «Torrellebreta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Tractat de Torí

Tractat de Torí té aquests significats:
* Tractat de Torí o Pau de Torí (1381), finalitzà a la guerra de Chioggia entre les repúbliques de Gènova i Venècia
* Tractat de Torí (1632), Signat entre França i Savoia.
* Tractat de Torí (1673), Signat entre Savoia i Gènova.
* Tractat de Torí (1696), El ducat de Savoia s'alia amb França
* Tractat de Torí (1703), El ducat de Savoia entra a l'aliança contra França i Espanya a la guerra de successió espanyola Vegeu també: Tractat de la Haia (1701)
* Tractat de Torí (1754), Es fixen les fronteres entre el ducat de Savoia i la República de Gènova
* Tractat de Torí (1760), Rectificació de la frontera entre Savoia i França.
* Tractat de Torí (1769), Nova modificació de la frontera franco-savoiana.
* Tractat de Torí (1816), La província de Carouge va ser cedida al cantó de Ginebra a canvi de la protecció de Suïssa
* Tractat de Torí (1860), pel qual el Ducat de Savoia i el comtat de Niça van ser annexionats a França.
# Udàrnik (Magadan)

* Per a altres significats, vegeu «Udàrnik».
Udàrnik (en rus: Ударник) és un poble (possiólok) de l'óblast de Magadan, a Rússia, que el 2019 no tenia cap habitant. Pertany al districte rural de Sussuman.

## Referències

* ↑ Расположения посёлка Янский
# Udàtxnoie

«Udàtxnoie» té aquests significats:
* Udàtxnoie (Astracan), localitat de l'óblast d'Astracan, a Rússia
* Udàtxne (Crimea), localitat de la República Autònoma de Crimea a Ucraïna
# Uduminelita

La uduminelita és un mineral de la classe dels fosfats. Rep el nom per la zona minera de feldespat del mont Uzumine (també coneguda com Udumine), al Japó.

## Característiques

La uduminelita és un fosfat de fórmula química Ca₃Al₈(PO₄)₂O₁₂·2H₂O. Es tracta d'una espècie aprovada per l'Associació Mineralògica Internacional, però el seu estatus és dubtós.

## Formació i jaciments

Va ser descoberta al mont Uzumine, a la prefectura de Fukushima (Japó), on es troba en forma de cristalls aciculars blancs en esquerdes de perthita.

## Referències

* ↑ «Uduminelite» (en anglès). Mindat. [Consulta: 28 setembre 2022].
* ↑ «The New IMA List of Minerals – A Work in Progress – Updated: July 2021» (en anglès). International Mineralogical Association. Arxivat de l'original el 22 de setembre 2021. [Consulta: 28 setembre 2022].
# Tour de Taiwan

El Tour de Taiwan (en xinès simplificat: 国际自由车环台赛; en xinès tradicional: 國際自由車環台賽; en pinyin: Guójì Zìyóu Chē Huán Táisài; literalment Volta ciclista en carretera internacional de Taiwan) és una cursa ciclista que es disputa pels voltants de l'illa de Taiwan, a la República de la Xina. És una cursa que des del 2005 forma part de l'UCI Àsia Tour, amb una categoria 2.1. Des del 1978 ja s'havien disputat edicions amateurs encara que no amb una regularitat anual.
El primer vencedor, des de l'entrada al calendari de l'UCI, fou l'iranià Ahad Kazemi i fins al moment cap ciclista ha estat capaç d'imposar-se en més d'una edició.

## Palmarès
### Amateur

| Any | Vencedor | Segon | Tercer |
| 1991 | Freddy Wolsink | Desconegut | Desconegut |
| 1992 | Desconegut | Desconegut | Desconegut |
| 1993 | Lucien de Louw | Desconegut | Desconegut |
| 1994 | Ralf Schmidt | Andrey Mizourov | Stephen Drake |
| 1995 | Jörn Reuß | Desconegut | Desconegut |
| 1996-1998 | Desconegut | Desconegut | Desconegut |
| 1999 | Brendon Vesty | Desconegut | Desconegut |
| 2000 | Ryan Russell | | |
| 2001 | No disputada | No disputada | No disputada |
| 2002 | Desconegut | Desconegut | Desconegut |

### Professional

| Any | Vencedor | Segon | Tercer |
| no reconeguda per l'UCI ||||
| 2003 | Ghader Mizbani Iranagh | Jürgen Kotulla | Mikhail Andreyev |
| 2004 | Moritz Milatz | | |
| a l'UCI Àsia Tour ||||
| 2005 | Ahad Kazemi | Ghader Mizbani Iranagh | Thomas Peterson |
| 2006 | Kirk O'Bee | Stephen Gallagher | Robert McLachlan |
| 2007 | Shawn Milne | Robert McLachlan | Yevgeniy Yakovlev |
| 2008 | John Murphy | Shawn Milne | Takashi Miyazawa |
| 2009 | Krzysztof Jeżowski | Peter McDonald | Roman Zhiyentayev |
| 2010 | David McCann | Phillip Gaimon | William Clarke |
| 2011 | Markus Eibegger | David McCann | Junya Sano |
| 2012 | Rhys Pollock | Wong Kam Po | Dirk Müller |
| 2013 | Bernard Sulzberger | Tsgabu Grmay | Kiril Pozdniakov |
| 2014 | Rémy di Grégorio | Ioannis Tamuridis | Marco Zanotti |
| 2015 | Mirsamad Pourseyedigolakhour | Hossein Askari | Rahim Ememi |
| 2016 | Robbie Hucker | Francisco Mancebo Pérez | Ben O'Connor |
| 2017 | Benjamí Prades i Reverter | Edwin Ávila Vanegas | Kevin De Jonghe |
| 2018 | Yukiya Arashiro | Jonathan Clarke | Jimmy Janssens |
| 2019 | Jonathan Clarke | James Piccoli | Etienne van Empel |
| 2020 | Nicholas White | Ryan Cavanagh | Marcus Culey |
| 2021 | suspesa | suspesa | suspesa |
| 2022 | Benjamin Dyball | Sam Culverwell | Marcos García Fernández |
| 2023 | Jeroen Meijers | Jordi López Caravaca | Benjamí Prades i Reverter |
| 2024 | Joseph Blackmore | Yūma Koishi | Carter Bettles |

## Enllaços externs

* Web oficial (anglès), (xinès)
* Palmarès a memoire-du-cyclisme.eu
* Palmarès a cyclebase.nl
# Tour de Sétif

El Tour de Sétif és una competició ciclista per etapes que es disputa als voltants de Sétif (Algèria). Es corre des del 2014, al mes de març. La cursa forma part de l'UCI Àfrica Tour.

## Palmarès

| Any | Vencedor | Segon | Tercer |
| 2014 | Thomas Lebas | Serguei Belikh | Artur Shaymuratov |
| 2015 | Nabil Baz | Abderrahmane Mansouri | Boualem Belmoukhtar |
| 2016 | Essaïd Abelouache | Adil Barbari | Tomas Vaitkus |

## Enllaços externs

* Palmarès a cqranking.com
* Palmarès a cyclebase.nl
# Tractat de Moscou

«Tractat de Moscou» té aquests significats:
* Tractat de Moscou de 1920, pacte entre Geòrgia i la Unió Soviètica.
* Tractat de Pau de Moscou de 1920, pacte entre Lituània i la Unió Soviètica.
* Tractat de Moscou de 1921, pacte entre la Gran Assemblea Nacional de Turquia i la Unió Soviètica.
* Tractat de Moscou de 1939, pacte entre l'Alemanya Nazi i la Unió Soviètica.
* Tractat de Moscou de 1940, pacte entre Finlàndia i la Unió Soviètica que acabà la Guerra d'Hivern.
* Tractat de Moscou de 1963, pacte sobre l'ús d'armament nuclear.
* Tractat de Moscou de 1997, pacte entre Txetxènia i Rússia.
* Tractat de Moscou de 2002, pacte entre els Estats Units d'Amèrica i Rússia.

## Vegeu també

* Armistici de Moscou, signat el 1944 per Finlàndia i la Unió Soviètica.
# Tupungato

El Tupungato és una de les muntanyes més altres d'Amèrica del Sud. És un gran estratovolcà dels Andes que data del Plistocè. Es troba a la frontera entre la xilena Regió Metropolitana de Santiago, a uns 80 km a l'est de Santiago de Xile, i de la província argentina de Mendoza, uns 100 km al sud de l'Aconcagua, el cim més alt de tot l'hemisferi Sud i occidental. Ben a prop hi ha l'actiu volcà Tupungatito, la darrera erupció del qual fou el 1987.
Amb els seus 6.570 msnm és la muntanya més alta els Andes al sud de l'Aconcagua. A la seva falda hi neix el riu Colorado, que desemboca al riu Maipo.
El volcà dona nom al Departament de Tupungato, una important zona vitivinícola de la província de Mendoza, a l'Argentina.

## Accident aeri de 1947

El 2 d'agost de 1947 un Lancastrian de la British South American Airways s'estavellà contra una glacera a 4.700 msnm prop del cim del Tupungato, al vessant nord-oest, a l'Argentina. L'avió quedà enterrat per l'impacte i els posteriors allaus i nevades, cosa que impossibilità la seva troballa durant els treballs de rescat. Mig segle més tard, el 1998, un andinista de Tandil, va descobrir l'accident aeri. Finalment una expedició duta a terme el març de 1999 aconseguí arribar on hi havia les restes de l'avió, alguns d'ells cremats i exposats a la morrena frontal per acció de l'avanç de la glacera: parts del fuselatge, la punta d'una de les ales, un motor, un hèlix, tubs d'oxigen, boines i botes de la RAF, valises i cadàvers mutilats enterrats al gel, conservats com si l'accident hagués tingut lloc poques hores abans.

## Referències

* ↑ «Tupungato». Global Volcanism Program. Smithsonian Institution. [Consulta: 4 gener 2017].
* ↑ «Argentina and Chile, Central Ultra Prominences». Peaklist.
* ↑ Accidente de British South American Airways en Tupungato (Mendoza) año 1947
* ↑ «BSAA Star Dust accident». Arxivat de l'original el 2016-03-05. [Consulta: 4 gener 2017].
# Tupman

Tupman és un lloc designat pel cens (CDP) en el comtat de Kern, Califòrnia, Estats Units. Tupman es troba a 32 quilòmetres a l'oest-sud-oest de Bakersfield, a una altura de 101 msnm. La població era 227 L'any 2000.
# Tréguennec

Tréguennec (en bretó Tregeneg) és un municipi francès, situat a la regió de Bretanya, al departament de Finisterre. L'any 2006 tenia 338 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 485 | 399 | 301 | 274 | 303 | 342 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Yves Glehen | |
| 2008- | Claude Boucher | |